
Narva Linnavalitsuse 18.05.2011 korralduse nr 464-k 

"Riigieelarvest eraldatud raha kasutamine" muutmine
1. Asjaolud ja menetluse käik
Vabariigi Valitsuse 13.01.2011 korralduse nr 11 „Avalikult kasutatavate kohalike teede hoiuks eraldatud raha jaotuse kinnitamine omavalitsusüksuste kaupa 2011. aastal” kohaselt eraldati Narva linnale riigieelarvest avalikult kasutatavate kohalike teede hoiuks 165 215,00 eurot. 

Narva Linnavolikogu 28.04.2011 määruse nr 4 „Narva linna 2011. aasta eelarve muutmine (II lisaeelarve)” punkti 1.5 alusel lubati Narva Linnavalitsusel jaotada Narva linna 2011. aasta eelarves kohalike teede hoiuks ettenähtud vahendid objektide lõikes. 

Vastavalt Narva Linnavalitsuse 18.05.2011 korraldusele nr 464-k "Riigieelarvest eraldatud raha kasutamine" (edaspidi Korraldus) lubati Narva Linnavalitsuse Linnavara- ja Majandusametil (edaspidi ka Amet) kasutada riigieelarvest eraldatud rahast 165 215,00 eurot linna teede ja tänavate remondiks. Narva Linnavalitsuse 24.08.2011 korraldusega nr 776-k muudeti Korraldust vastavalt Ameti ettepanekule, mille kohaselt lubati Ametil kasutada riigieelarvest eraldatud summast 165 215,00 eurot Narva linna teede ja tänavate remondiks järgmiselt:

· 31 295,00 eurot - AÜ Svetofori viiva tee teekatte remonttööd;

· 40 600,00 eurot - Tallinna mnt teekatte remonttööd;

· 15 000,00 eurot - Kangelaste pr teekatte remonttööd;

· 22 000,00 eurot - Elektrijaama tee teekatte remonttööd;

· 30 400,00 eurot - Juhkentali tn teekatte remonttööd;

·   6 110,00 eurot - Vahtra tn 2 ja Vahtra tn 2a vahelise teelõigu remonttööd;

· 17 674,00 eurot - Rahu tn viadukti teekatte remonttööd;

·   2 136,00 eurot - teetööde omanikujärelevalve.

Seoses sellega, et Juhkentali tänaval tekkisid kaevude taastamisel ja kaevuluukide väljavahetamisel ettenägematud tööd, suurenes selle tänava remonttööde tegelik maksumus        32 209,00 euroni. Elektrijaama tee, Tallinna mnt ning Vahtra tn 2 ja Vahtra tn 2a vahelise teelõigu teekatete remonttööd said tehtud planeeritust väiksema summaga. Ülejäänud rahasumma sai täiendavalt kasutatud AÜ Svetofori viiva tee ja Kangelaste tänava teekatete taastamiseks.

Ülaltoodust lähtuvalt taotleb Linnavara- ja Majandusamet Narva Linnavalitsuse 18.05.2011 korralduse nr 464-k "Riigieelarvest eraldatud raha kasutamine" muutmist vastavalt Ameti poolt linna teede ja tänavate remontimisel kantud tegelikule kuludele:

· 33 181,26 eurot - AÜ Svetofori viiva tee teekatte remonttööd;

· 39 778,73 eurot - Tallinna mnt teekatte remonttööd;

· 15 814,61 eurot - Kangelaste pr teekatte remonttööd;

· 18 469,86 eurot - Elektrijaama tee teekatte remonttööd;

· 32 209,00 eurot - Juhkentali tn teekatte remonttööd;

·   5 950,45 eurot - Vahtra tn 2 ja Vahtra tn 2a vaheline teelõik;

· 17 674,02 eurot - Rahu tn viadukti teekatte remonttööd;

·   2 136,00 eurot - teetööde omanikujärelevalve.
Riigieelarvest eraldatud summast 165 215,00 eurot järele jäänud vaba jääk summas 1,07 eurot kantakse tagasi linna eelarvesse.

2. Õiguslikud alused

Tulenevalt haldusmenetluse seaduse (HMS) § 64 lõikest 1 haldusakti kehtetuks tunnistamise kohta sätestatut kohaldatakse ka haldusorgani poolt haldusakti muutmise ja haldusakti kehtivuse peatamise suhtes. Seega võib antud linnavalitsuse korralduse vastuvõtmisel arvesse võtta alljärgnevaid HMS sätteid.   

Vastavalt HMS § 64 lõikele 2 haldusorgan otsustab haldusakti muutmise kaalutlusõiguse kohaselt, kui seadus ei keela haldusakti muuta või ei kohusta haldusakti muuta. 

HMS § 68 lõike 2 kohaselt haldusakti muutmise otsustab haldusorgan, kelle pädevuses oleks haldusakti andmine muutmise ajal. Antud juhul see on Narva Linnavalitsus, kuna vastavalt Narva Linnavolikogu 28.04.2011 määruse nr 4 „Narva linna 2011. aasta eelarve muutmine (II lisaeelarve)” punktile 1.5 lubati Narva Linnavalitsusel jaotada Narva linna 2011. aasta eelarves kohalikke teede hoiuks ettenähtud vahendid objektide lõikes.
HMS § 70 lõike 1 kohaselt haldusakti muutmine vormistatakse iseseisva haldusaktiga, mille kohta kehtivad kõik tavalisele haldusaktile kohaldatavad nõuded. Antud juhul tuleb Narva Linnavalitsuse 18.05.2011 korralduse nr 464-k "Riigieelarvest eraldatud raha kasutamine" muutmine vormistada linnavalitsuse korraldusega.
3. Otsus

Muuta Narva Linnavalitsuse 18.05.2011 korralduse nr 464-k "Riigieelarvest eraldatud raha kasutamine" otsuse punkti 3  ja sõnastada see järgmiselt: 

„3.1. Lubada Narva Linnavalitsuse Linnavara- ja Majandusametil kasutada riigieelarvest eraldatud summast 165 215,00 eurot Narva linna teede ja tänavate remondiks, sh:

· 33 181,26 eurot - AÜ Svetofori viiva tee teekatte remonttööd;

· 39 778,73 eurot - Tallinna mnt teekatte remonttööd;

· 15 814,61 eurot - Kangelaste pr teekatte remonttööd;

· 18 469,86 eurot - Elektrijaama tee teekatte remonttööd;

· 32 209,00 eurot - Juhkentali tn teekatte remonttööd;

·   5 950,45 eurot - Vahtra tn 2 ja Vahtra tn 2a vaheline teelõik;

· 17 674,02 eurot - Rahu tn viadukti teekatte remonttööd;

·   2 136,00 eurot - teetööde omanikujärelevalve
 3.2. Narva Linnavalitsuse Linnavara- ja Majandusametil kanda riigieelarvest eraldatud summast 165 215,00 eurot järele jäänud vaba jääk summas 1,07 eurot tagasi linna eelarvesse.“

4. Rakendussätted
4.1. Narva Linnakantseleil teha korraldus teatavaks Narva Linnavalitsuse Linnavara- ja Majandusametile.

4.2. Korraldus jõustub seadusega sätestatud korras.

4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

